Kujutage ette maad, kus kõik loomad saavad vabana elada! Metsariigi elanikele kõlab sõna "Animaalia" nagu unistus - see on troopikasaar, kus valitseb rahu ja harmoonia. Paraku varjutab Metsariigi elu palju kurjem ühiskond - saastunud suurlinn Megametropol, mille koletud pilvelõhkujad varjavad vaate silmapiirile.  Ühel päeval juhtubki nii, et orav Orbi kodu jääb buldooserite teele ning poiss paisatakse Megametropoli hullumeelsesse maailma. Kuid Orbi usub Animaaliasse.  Seltsiks kuumaõhupalliga reisiv konn Konna ja punast karva oravaneiu Villemiine, asuvad nad teele, et orjastatud loomad vabastada ja näidata neile uut elu. Nii algab põnev seiklus, mis viib neid läbi Megametropoli räpaste tänavate, üle ookeani ja pealpoole pilvi. Kuid kas Orbi oma sõpradega suudab kaitsta Animaaliat kurja Kärtsu eest, kes on võtnud nõuks selle hävitada? Haarav, tempokas ja vaimukas vahvate piltidega seikluslugu igas vanuses lastele.